SARL-NUUS - SONDAG 9 MEI 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 

STIL SLEUTEL 

Dit is met leedwese dat dit aankondig moet word dat die sleutel van Joseph 
Rozploch, ZS2JSR, van die Suid-Kaap Amateurradioklub, in die ouderdom van 


57 jaar op Saterdag 24 April weens n hartaanval stil geword het terwyl hy met 
sy hond gestap het. 


SSISKR en die SARL se innige simpatie aan sy familie en vriende. 
(POUSE) 
In die nuus vandag; 


SLUIT NOU BY DIE SARL AAN EN VERKRY GRATIS LIDMAATSKAP 
VIR MEI EN JUNIE 


SARL-RAAD SE PORTFOLIOS TOEGEKEN 
SARL BIED DRIE NUWE BOUSTELLE TYDENS RTA s AAN 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


SLUIT NOU BY DIE SARL AAN EN VERKRY GRATIS LIDMAATSKAP 
VIR MEI EN JUNIE 


Sluit nou by die SARL aan en geniet lidmaatskap gratis vir Mei en Junie. Die 
ledegeld vir die 2010/2011 jaar is R360 vir gewone lede en R225 vir seniorlede. 
Die Algemene Jaarvergadering, wat in April in Port Elizabeth gehou is, het 
n marginale verhoging in ledegeld goedgekeur. Die nuwe tariewe is nou by 
www.sarl.org.za beskikbaar. n Beduidende verandering is die affiliasiefooie vir 
klubs wat verminder is na R120 per jaar. Indien u klub nognie met die SARL 
geaffilieer is nie, doen dit nou. Kontak Mariska by 011 675 2393 om nou aan te 
sluit of verkry die vorm aanlyn. 


SARL-RAAD SE PORTFOLIOS TOEGEKEN 


Tydens die eerste vergadering van die nuutverkose SARL-Raad, wat per telekon- 
ferensie gehou is, is portfolios en en verantwoordelikhede as volg toegeken: 


Dennis Green, ZS4BS President, HF-bestuurder, Radio Z7S; Mark Zank, 
ZSGYES - Visepresident, RAFE en Kantoorbestuurder; Henry Chamberlain, 
ZS1AAZ Sekretaris, Forumnavrae, Digitale modusse en TARU-skakeling; 
Louw Erasmus, ZSGLME Ereregsadviseur; Laurie Devereux, ZS5DL Notule- 
sekretaris en Afd. 5 Bandbeplanning; Hans van de Groenendaal, ZS6AKV - 
Regulatoriese Aangeleenthede, Bemarking, WRC-12 werkgroep, Op-die-lug- 
aktiwiteite; Fred Scheepers, ZS1FCS Elmer, TARU Moniteringsdiens en 
IPHA (Handicapped amateurs, gestremde persone); Ivan Newman, ZS?ILN 
Lidmaatskapontwikkeling en Klubskakeling, Vise-webadministrateur; Gerhard 
Coetzee, Z7S3TG Jeugaktiwiteite, Opleiding en STARS; Francois Botha, 
ZS6BUU SARL Hamnet en Kantoorlogistiek; John Willescroft, ZS6EF 
Tegnologiese Ontwikkeling; Willem Weideman, ZS6GWWJ (O@SL-bestuurder; 
Riaan Greef, ZS4PR BHF/UHF en Mikrogolfbestuurder; Frik Wolf, ZS6EZ 
Herhalerdatabasis. 


Aanstellings: Rassie Erasmus, ZS1YT 'Tesourier; 'Tjerk Lammers, ZS6P 
'Toekenningsbestuurder; Richard Seddon, ZS2CLI Webmeester; (George 

Honiball, ZS6ONE SARLNUUS en Vertalings: (Geoff Levey, ZSGGRL 

Kompetisiebestuurder; Derek Gravett, ZS5Y BHF/UHF-kompetisies. 


WAS U BETROKKE BY DIE SARL SE AKTIWITEITE IN DUFFWEG? 


Ray Webber, ZS6GRSW, organiseer n informele samekoms van radioamateurs 
wat betrokke was by die Johannesburgtak en die Duffwegklubhuis. Dit sal 
geskied om 12:30 op Vrydag 21 Mei in Nino s in San Ridge Sguare in Midrand. 
Dit is n ope uitnodiging. Elkeen betaal vir homself. Kom sluit aan en haal 
herinnerings op aangaande die goeie tye in die “807”. Stuur asb. u besonderhede 
per e-pos aan RWebber@fnb.co.za. 


SARL BIED DRIE NUWE BOUSTELLE TYDENS RTA s AAN 


Die eerste simposium in die reeks Radiotegnologie-in-Aksie sal op Saterdag 29 
Mei 2010 in Durbankampus van die Universiteit van KwaZulu-Natal plaasvind. 


Die program sluit opwindende aanbiedings en besprekings in. Vanjaar sal drie 
boustelle tydens die RTA s beskikbaar gestel word. Die boustelle sal slegs beskik- 
baar wees vir persone wat die RTA s bywoon. Hulle mag vooraf bestel word en 
aanlyn voor betaal word of dit mag ook tydens die werklike byeenkoms gedoen 
word. 


Dit is vanjaar ook moontlik om vooraf plek te bespreek en die RTIA- 
registrasiefooi aanlyn te betaal. Die koste is R50 wat n ligte middagete en 
inskrywing vir n gelukstrekking insluit. Dit sal steeds moontlik wees om by 
die deur te bespreek. 


Registrasie vir die Durbanse RTA sal op Maandag open. Verkry volle besonder- 
hede vanaf www.sarl.org.za, kies RTA en volg die koppelings soos aangedui. 


Die drie boustelle wat aangebied word, is: 


DVSS-boustel: 100 mW in die 40 m-band. 'Twee Direkte Volgorde Spreispek- 
trum sendontvangers, gebou in oop formaat op gedrukte bord as studiemateri- 
aal vir DVSS. Alle seksies van elke sender en ontvanger kan nagevors en getoets 
word met die gebruik van eenvoudige toerusting wat in elke hok beskikbaar is. 
n CD met bou- en bedryfsinstruksies word voorsien, maar geen kabels nie, teen 
n koste van R350. 


TDR, Tyddomein Reflektometrie 1 GHz Monsteringossiloskoop. Spesifiek on- 
twerp vir TDR-werking, maar kan vir ander toepassings gebruik word. Dit is n 
USB-toestel wat by n rekenaar ingeprop kan word en gebruik n Windowspro- 
gram en vertoon n beeld soos n normale ossilloskoop. `n CD met bou- en 
bedryfsinstruksies word voorsien, maar geen kabels nie, teen n koste van R350. 


DSP-boustel: Digitale Seinprosseringboustel vir n luidspreker. Vir die gebruik 
na die luidsprekeruitgang van enige toestel om geraas te verminder of te elim- 
ineer. Dit is ideaal vir HF-ontvangers. Dit word gebou in oop formaat op 
gedrukte bord en is ideaal as studiemateriaal vir DSP. n CD met bou- en 
bedryfsinstruksies word voorsien, maar geen kabels nie, teen n koste van R325. 
Hierdie projek word volledig as n tegniese aanbieding by die RTA toegelig. 


SPESIALE STASIE - ZSS5SARL 


Op die 20ste Mei 1925 is die SARL in Kaapstad gestig. Om hierdie 85ste her- 
denking van die stigting van die SARL in Kaapstad te vier gaan `n groep ama- 
teurs op Saterdag 22 Mei 2010 `n stasie met die verjaardagroepsein ZS85SARL 
vanuit Kaapstad bedryf. Die stasie sal op 80 m, 40 m en 20 m bedien word 
vanaf 08:00 SAT tot 20:00 SAT. 


Die hoofoogmerk van die stasie gaan wees om `n WAZS binne 12 uur te verwerf. 


'n Spesiale @SL-kaart sal vir hierdie geleentheid gedruk word. SARL-lede sal 
die @SL-kaart gratis deur die buro ontvang. Nie-SARL-lede sal `n gefrankeerde 
koevert moet voorsien om die posgeld te dek. 


Die stasie gaan uitsaai vanaf die Lugmagbasis Ysterplaat. Vanaf 11:00 sal 
braaivleisvure beskikbaar wees vir besoekers wat die verjaardag saam wil kom 
vier en die spesiale roepsein wil bedien. 

NASIONALE RAE-KANDIDATELYS EN EKSAMENNOMMERS SPOEDIG 
GEPUBLISEER 


Die SARL sal aan die einde van hierdie naweek, 09 Mei, al die betrokke ek- 
samennommers sowel as n lys van eksamensentrums publiseer. Hou die SARL 
se webblad dop vir besonderhede. 


Briewe met eksamenbesonderhede sal aan elke kandidaat gestuur word. Elke 
kandidaat word versoek om sy besonderhede deeglik na te gaan en Mariska in 
die SARL-kantoor te kontak indien inligting foutief is. 


RADAR-KOMPETISIE - KATEGORIEPUNTETELLINGS 


Meer as 100 individuele stasies is aangeteken gedurende die April 2010 RaDAR- 
kompetisie. Die meeste stasies het vir die pret deelgeneem. n Aantal lede 
van die Potchefstroomklub het individueel deelgeneem maar dieselfde fasiliteite 
gedeel. Hulle word gelukgewens met hulle mooi klubgees. Uit die logs wat tot 
dusvêr ontvang is, is die volgende kategoriepunte toegeken: 


Tuisstasies met gebruik van hul normale antennas en hoofkragtoevoer. Theunis, 
ZS2EC/3 (@RP) - 43 Derek, ZS2] (ORP) - 20 Francois, ZSGBUU 5. 


Tuisstasies wat nie nie hul normale antennas en hoofkragtoevoer gebruik nie. 
Geen. 


Mobiele bedryf sonder hoofkragtoevoer. Andries, ZS6VL - 174 Pierre, ZS6BB 
(O@RP) - 117 Coenie, ZS6PCO - 33 Carl, ZS6OFW - 21 Nico, ZS6NVR - 21 
Kevin, ZS6KMD (@RP) - 15 Mike, ZS6MEG 6. 


Werklike RaDAR draagbare stasies sonder gebruik van normale antennas en 
hoofkragtoevoer. 


Tienie, ZS6MHH 124. 


Werklike RaDAR draagbare stasies soos hierbo maar met gebruik van ORP met 
uitsetkrag beperk tot 5 W KOV. Eddie, ZS6BNE (ORP) - 250 Christo, ZR6LIK 
(ORP) - 210 Allen, ZR1AAH (@RP) - 105 John, ZS5J (ORP) 45. 


Kontrolelog. Geoff, ZS6GRL. 
HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Die reeks sonvleklose dae is gelukkig agter die rug en sonvlekke 1 069 en 1 070 
doen tans hulle ding vir die ionosfeer. Die voorspelde effektiewe sonvlektelling 
vir die week gaan minder as 20 wees. 


15 m is die beste keuse vir DX gevolg deur 17 en 20 m. Gedurende die middae 
gaan die toestande na Indië goed wees. Gedurende laatmiddae en die aande 
gaan toestande na Europa goed wees. Kontakte met Australië gaan uitdagend 
wees. Ook gaan kontakte met die VSA uitdagend wees. Smiddags en vroegaande 
gaan toestande op 15 m na Brasilië goed wees. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggende en laatmiddae goeie resultate oor die korter afstande 
te lewer. 30 m sal gedurende die middel van die dag goeie resultate lewer. 20 
m is baie bruikbaar gedurende die dag en goeie kontakte kan oor die langer 
afstande gemaak word. 


Saans is 80 m die beste keuse. Met die seisoensverandering is die geraasvlakke 
ook besig om te daal. 160 m behoort ook binnekort goeie kontakte op te lewer. 


Besoek gerus www.spaceweather.co.za vir meer inligting. 


DAGBOEK VAN GEBEURE 9 Mei Antieke Draadloosvereniging se Buis @SO- 
geselligheid; 16 Mei SARL se 85ste Herdenkingsnaelloop, 12:00-15:00 UTG; 


21 Mei ZS6RSW en oud-Duffweggers se byeenkoms om 12:80 by Nino s; 22 
Mei Spesiale stasie ZS8S5SARL vanaf Ysterplaat op die lug: 29 Mei - RTA- 
simposium in Durban; 24 Julie - RYA-simposium in Kaapstad; 21 Augustus - 
RTA-simposium in Port Elizabeth; 31 Augustus - Sluitingsdatum vir indiening 
van voorstelle vir die 2011-kompetisiehandboek; 18 September - RTA-simposium 
in Gauteng; 30 September sluitingsdatum vir fase 1 van die innovasieprojek. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio Mirror Inter- 
national wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook 'n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI” en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na n bulletin wat deur George, ZSONE, saamgestel is. Dankie 
dat u saamgeluister het. 


73, tot volgende Sondag. 
/EX 


